มีอาการเจ็บท้องซ้ายล่าง จุกๆ ตรงช่วงบนกระดูกสะโพก เจ็บเป็นพักๆ ไม่ได้เจ็บมากแต่เป็นบ่อยจนรำคาญ บางครั้งก้อมีเจ็บตึงๆช่วงหลังด้วยค่ะ
สวัสดีค่ะ อาการเจ็บท้องซ้ายล่าง อาจมีสาเหตุจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดแนะนำพบแพทย์เพื่อตรวจร่างกายทางหน้าท้องให้ได้การวินิจฉัย และอาจต้องส่งปัสสาวะหรือเลือดเพิ่มเติมตามที่จำเป็น หากปวดมาเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด มีไข้ ควรรีบไปการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด